KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. szeptember 16 -i ülésére)


TÁRGY: 	A PETŐFI SZÜLŐHÁZ ÉS EMLÉKMÚZEUM BESZÁMOLÓJÁNAK, VALAMINT 2027. ÉVI MUNKATERVÉNEK JÓVÁHAGYÁSA

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 50 § (2) bekezdés a) pontjában meghatározottak szerint:
„50 § (2) A fenntartó az e törvényben foglaltak alapján
a) meghatározza és jóváhagyja a muzeális intézmény éves és középtávú feladatait, így különösen stratégiai tervét, munkatervét és beszámolóját, fejlesztési és beruházási feladatait,”

A múzeum, valamint az országos szakkönyvtár és a megyei könyvtár éves munkatervéhez szükséges szakmai mutatókról szóló a 51/2014. (XII. 10.) EMMI rendelet (továbbiakban: Rendelet)1. számú melléklete tartalmazza a múzeumi feladatokkal kapcsolatos szakmai mutatókat. A szakmai mutatót a feladat megvalósításának szöveges leírásával együtt kell alkalmazni.
A Petőfi Szülőház és Emlékmúzeum igazgatója, Dr. Filus Erika elkészítette az előterjesztés mellékletét képező beszámolót, valamint a Petőfi Szülőház és Emlékmúzeum – a Rendelet 1. sz. mellékletének megfelelő részletezettségű -2027. évi munkatervét. A beszámolóban az igazgató bemutatja a múzeum szakmai tevékenységét és működésének feltételeit. A munkatervben részletesen bemutatásra kerül a múzeum szolgáltatási, tudományos kutatási feladatainak, kiállítási tevékenységének, gyűjtemények gyarapításával és nyilvántartásával kapcsolatos, valamint műtárgyvédelmi feladatainak 2027. évben történő ellátásának leírása.
A fentiek alapján javaslom, hogy a Képviselő-testület a Petőfi Szülőház és Emlékmúzeum beszámolóját a határozat-tervezet 1. számú mellékletben, a Petőfi Szülőház és Emlékmúzeum 2027. évi munkatervét a határozat-tervezet 2. számú mellékletben foglaltak szerint hagyja jóvá. 


Kiskőrös, 2026. szeptember 01.

                                                                                         				Domonyi László sk.
                                                                                             			  polgármester 




HATÁROZAT-TERVEZET

A Képviselő-testület a Petőfi Szülőház és Emlékmúzeum szakmai tevékenységéről és működésének feltételeiről szóló beszámolóját, valamint 2027. évi munkatervét a határozat-tervezet 1. és 2. számú mellékleteiben foglalt tartalommal jóváhagyja.

Felelős: 	polgármester
Határidő: 	azonnal

